L 327/74
MT
Il-Ġurnal Uffiċjali tal-Unjoni Ewropea
21.12.2022
(d) msieħba li jkunu involuti f’attività regolari fl-intrapriża u li jibbenefikaw minn vantaġġi finanzjarji mill-intrapriża.
L-apprendisti jew l-istudenti li jkunu qed jagħmlu taħriġ vokazzjonali skont kuntratt ta’ apprendistat jew ta’ taħriġ vokazzjonali mhumiex inklużi bħala parti mill-persunal.
It-tul ta’ żmien tal-liv tal-maternità jew tal-ġenituri ma jingħaddx.
Artikolu 6 L-istabbiliment tad-data ta’ intrapriża 1.
Fil-każ ta’ intrapriża awtonoma, id-data, inkluż l-għadd ta’ persunal, tiġi ddeterminata esklussivament abbażi talkontijiet ta’ dik l-intrapriża. 2.
Id-data, inkluż l-għadd ta’ persunal, ta’ intrapriża li għandha intrapriżi msieħba jew intrapriżi assoċjati magħha, tiġi ddeterminata abbażi tal-kontijiet jew ta’ data oħra tal-intrapriża, jew, fejn ikunu jeżistu, abbażi tal-kontijiet konsolidati tal-intrapriża, jew tal-kontijiet konsolidati li fihom l-intrapriża tkun inkluża permezz ta’ konsolidament.
Mad-data msemmija fl-ewwel subparagrafu għandha tiżdied id-data ta’ kull intrapriża msieħba mal-intrapriża inkwistjoni li tkun tinsab immedjatament upstream jew downstream minnha.
L-aggregazzjoni ssir b’mod proporzjonat mal-perċen­ twali tal-parteċipazzjoni fil-kapital jew fid-drittijiet tal-vot (skont liema minnhom ikun l-ikbar).
Fil-każ ta’ parteċipazz­ jonijiet inkroċjati, għandu japplika l-akbar perċentwali minn fost dawn it-tnejn.
Mad-data msemmija fl-ewwel u fit-tieni subparagrafu għandu jiżdied il-100 % tad-data ta’ kwalunkwe intrapriża li tkun assoċjata direttament jew indirettament mal-intrapriża inkwistjoni, meta dik id-data ma tkunx diġà ġiet inkluża filkontijiet permezz tal-konsolidament. 3.
Għall-applikazzjoni tal-paragrafu 2, id-data tal-intrapriżi msieħba mal-intrapriża inkwistjoni għandha tittieħed millkontijiet tagħhom u mid-data l-oħra tagħhom, ikkonsolidata jekk tkun teżisti.
Ma’ dawn għandu jiżdied il-100 % tad-data tal-intrapriżi li jkunu assoċjati ma’ dawn l-intrapriżi msieħba, dejjem jekk id-data tal-kontijiet tagħhom ma tkunx diġà ġiet inkluża permezz tal-konsolidament.
Biex jiġi applikat l-istess paragrafu 2, id-data tal-intrapriżi li huma assoċjati mal-intrapriża inkwistjoni għandha tittieħed mill-kontijiet tagħhom u mid-data l-oħra tagħhom, ikkonsolidata jekk tkun teżisti.
Ma’ din id-data tiżdied, pro rata, iddata ta’ kwalunkwe intrapriża msieħba possibbli ta’ dik l-intrapriża assoċjata, li tkun tinsab immedjatament upstream jew downstream minnha, sakemm ma tkunx ġiet inkluża diġà fil-kontijiet konsolidati b’persentaġġ li jkun mill-inqas propor­ zjonat mal-persentaġġ identifikat taħt il-punt 2 tat-tieni subparagrafu. 4.
Meta fil-kontijiet konsolidati ma tkun tidher l-ebda data dwar l-impjegati ta’ intrapriża partikolari, iċ-ċifri talimpjegati għandhom jiġu kkalkulati billi tiġi aggregata b’mod proporzjonat id-data mill-intrapriżi msieħba tagħha u billi tiżdied id-data mill-intrapriżi li magħhom l-intrapriża inkwistjoni tkun assoċjata.